Lars Aagaard (M), 2025-03-19:
Først og fremmest er det en ærgerlig situation for ejerne af ejendommene i Helsingør, Casper, Marina, Peter og Pia.
Der spørges i denne sammenhæng om min holdning til sagen.
I forhold til at kunne danne sig en holdning mener jeg det er vigtigt at kende sagen lidt bedre, så jeg har derfor forelagt spørgsmålet for Geodatastyrelsen og bedt dem redegøre for, hvad der er op og ned i sagen, hvor fejlen er sket, og hvordan fejlen bedst rettes.
Ifølge Geodatastyrelsen blev de to ejendomme i 1953 udstykket og fik hver sin matrikelbetegnelse, som matrikelmyndigheden dengang indsatte korrekt på matrikelkortet over ejendommen.
Matrikelkortet har ikke været ændret siden.
Der er således ikke sket fejl på myndighedssiden.
Da ejendommen i 1956 for første gang blev solgt enkeltvis, blev de dog solgt med skøder, som angav adressen, hvor matrikelbetegnelserne var blevet ombyttet.
Mere simpelt sagt har boligenhederne haft skøde på hinandens huse, som så siden 1956 er blevet købt og solgt eller overdraget i en ubrudt kæde.
Tilbage står vi så med to par boligejere i dag, der ikke ejer de huse, de hver især bor i.
Geodatastyrelsen har på baggrund af deres gennemgang konkluderet, at der ikke er sket en fejl i oprettelsen af ejendommen på matriklen i 1953.
Samme konklusion kom Vestre Landsret frem til i deres kendelse i 2024, hvor de konkluderede, at der ikke er begået en fejl ved registreringen i tingbogen.
Med al sandsynlighed er fejlen sket hos den advokat, der udarbejdede skøderne tilbage i 1956.
Denne fejl har stået på i mange årtier, og som jeg forstår det, er det så først blevet opdaget af de nuværende boligejere for et par år siden.
Det er derfor ikke det offentlige, som har lavet fejlen, men det kan naturligvis så være rimeligt at spørge, om vi ikke bare kunne rette den fejl, uafhængigt af hvem der så har gjort det.
Det har jeg også spurgt Geodatastyrelsen om, og de oplyser, at sagen desværre ikke simpelt kan rettes, ved at matrikelnumrene ombyttes i Geodatastyrelsens system.
Desuden er der risiko for eventuelle nye fejl, som Geodatastyrelsen så ville komme til at hænge på.
Derfor kan man vel også stille spørgsmål til, om vi skal have et system, hvor svaret altid er at pålægge det offentlige at rette fejl, som må være lavet af advokaterne i 1956, da de udarbejdede skøderne.
Under behandlingen af sagen i Vestre Landsret, som jeg har fået det oplyst, henviste Tinglysningsretten de nuværende ejere til at foretage et mageskifte.
Det vil sige, at de to ejere af ejendommene bytter ejendom, så de kommer til at eje den ejendom, de bor i.
Ja tak.
Forskellen på spørgeren og jeg er, om vi skal have et land, hvor det styres decentralt eller i Folketinget.
Jeg siger decentralt.
Men det principielle er jo stadig væk det samme, og nu er det et par gange, at spørgeren og jeg har stået og debatteret det her.
Jeg ønsker en udvikling af sol- og vindenergi på land i Danmark, som er vokset op nedefra, og hvor kommunerne er dem, der afgør, om man vil have det eller ej.
Der, hvor man gerne vil have det, skal man have lov til det.
Jeg ser den her udbygning som et partnerskab mellem kommunerne og staten, og det er forskellen.
Du vil ...
undskyld, De vil, spørgeren vil, nu skal jeg øve mig –
jeg øver mig, hr. formand; jeg har kun været minister i 2 år, så jeg skal lige have lidt træningsbane.
Og det var ved et af dem her, at jeg havde den her reaktion.
Så for det første vil jeg takke for at rejse det.
Jeg har sådan set også forelagt Geodatastyrelsen det og spurgt efter, hvad en nem løsning er.
Svaret tilbage er, at sådan en er der ikke.
Jeg anholder den måde, spørgeren har stillet spørgsmålet på, for det bliver fremlagt, som om der er sket en myndighedsfejl, og der er det så, som jeg har fået det oplyst i sagen, at det ikke er en fejl på en myndigheds side.
Det var mere en faktuel ting.
I forhold til om man kan høre eller ikke høre, vil jeg opfordre spørgeren til at stille det her spørgsmål skriftligt, det skal spørgeren være velkommen til, og så vil jeg sørge for, at Geodatastyrelsen også kan uddybe kompleksiteten i at gå den vej, som spørgeren opfordrer til.
Det synes jeg de fire berørte borgere på en måde fortjener.
Så det vil jeg opfordre til.